Mortus Pode Vive Otu Bês?
Bu ta atxa ma . . .
sin?
nau?
talvês?
KUZÊ KI BÍBLIA TA FLA
“Ta ben ten resureison.” — Atos 24:15, Tradução do Novo Mundo.
DI KI MANERA KEL-LI TA DJUDA-U? Kel promésa li pode . . .
Konsola-u óra ki móre algen ki bu krê txeu. — 2 Coríntios 1:3, 4.
Djuda-u pa bu ka ten medu di mórti. — Hebreus 2:15.
Da-u un speransa sértu di torna ben resebe bus família i amigus ki sta mortu. — João 5:28, 29.
NU PODE KÚNFIA NA BÍBLIA?
Sin, pa três motivu:
Deus e Kriador di vida. Bíblia ta txoma Jeová Deus di “fonti di vida.” (Salmo 36:9; Atos 17:24, 25) Si el da vida pa tudu kriatura, di sertéza el pode da vida otu bês pa algen ki dja móre.
Deus dja resusitaba algen. Bíblia ta fala di oitu algen — ómis i mudjeris di idadi diferenti — ki resusitadu pa vive otu bês na Téra. Uns resusitadu na mésmu dia ki es móre, ma ten un ki resusitadu dipôs di kuatu dia mortu! — João 11:39-44.
Deus ten txeu vontadi di torna faze-l. Jeová ten ódiu di mórti, pa el mórti e un inimigu. (1 Coríntios 15:26) El ten txeu vontadi di kaba ku es inimigu i e ku resureison ki el ta ben kaba ku el. El ten sodadi di kes algen ki sta na se mimória i el krê odja-s ta vive otu bês na Téra. — Jó 14:14, 15.
PENSA NA ES PURGUNTA
Pamodi ki nu ta bira bédju i nu ta móre?
Bíblia ta da respósta na GÊNESIS 3:17-19 i ROMANOS 5:12.
kea_Latn kea_Latn gle_Latn tpi_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn